Kun.uz tahririyati viloyat hokimlari bilan intervyular ruknini davom ettiradi. Shu kunlarda Xorazm viloyati hokimi Farhod Ermanov bilan suhbat o‘tkazilishi rejalashtirilmoqda. Suhbat davomida viloyat aholisini qiziqtirgan savollarga javob olish va dolzarb muammolarga e’tibor qaratish ko‘zda tutilgan. Viloyat aholisi rahbariyatga savol, taklif yoki shikoyatlarini sayt orqali yo‘llashi mumkin bo‘ladi. O‘quvchilar tomonidan yo‘llangan savollar saralanadi - maishiy xarakterdagi savollarni yo‘llamaslik so‘raladi. Bundan tashqari, viloyatdagi aholi murojaatlari ham imkon darajasida o‘rganiladi. Savol, taklif va shikoyatlarni qabul qilish vaqti chegaralangan. Savollar va murojaatlarni ushbu havola orqali yoki info@kun.uz elektron manziliga yuborish mumkin. Eslatma: Siz bilan qayta bog‘lanishimiz uchun murojaatingizda ism-familiya va manzilingizni to‘liq yozib, ishonchli telefon raqamini ilova qiling.